
ՈՐՈՇՈՒՄ
	28 դեկտեմբերի 2021 թվականի
	թիվ 188
	քաղ. Մոսկվա



«Խելացի գրիչ» էլեկտրոնային սարքվածքը Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան դասակարգելու մասին

Եվրասիական տնտեսական միության մաքսային օրենսգրքի 22-րդ հոդվածի 1-ին կետի առաջին պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց.
1.	Գնդիկավոր գրիչի տեսքով ներկայացված «խելացի գրիչ» էլեկտրոնային սարքվածքը, որի կորպուսում տեղադրված է սկանավորման օպտիկական տվիչը, անլար միացման մոդուլը (Bluetooth), հիշողության մոդուլը, կուտակչային մարտկոցը, թանաքով գնդիկավոր միջուկը, լուսադիոդային ինդիկատորը, որը նախատեսված է այս սարքվածքով հատուկ թղթի վրա գրված (նկարված) տեքստը (պատկերը) սկանավորելու եւ սարքվածքի հիշողության մոդուլում թվային ձեւաչափով պահպանելու համար՝ պահպանված տեղեկատվությունը անլար ցանցով զուգակցված շարժական սարքվածքի (սմարթֆոն, պլանշետ, անհատական համակարգիչ) վրա փոխանցելու հնարավորությամբ` Արտաքին տնտեսական գործունեության ապրանքային անվանացանկի մեկնաբանման 1-ին եւ 6-րդ հիմնական կանոններին համապատասխան, դասակարգվում է Եվրասիական տնտեսական միության արտաքին տնտեսական գործունեության միասնական ապրանքային անվանացանկի 8471 60 ենթադիրքում։
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

